
SADRŽAJ: Moje breme. — Vjerni prijatelji. — Pobjede sestre Tadeje. 
— Ako hoćeš savršen da budeš: Apostoli nas uče, dasmo djeca 
Božja. (3. Sveti Pavao.) — Iskrice. Crtica s bojnoga poija. — 
Ziva kadionica, — Sv. Terezija. — Mali vjesnik. 


Poziv na pretplatu. 


Približava se godina 1918., s time i novo godište Glasnika sv. 
Josipa — četrdeset i šesto. Glasnik je sv. Josiva kroz 45 godina do- 
lazio u kuće gdiegod ima Hrvata, gdjegod se hrvatski govori te 
ugodno zabavljao i poučavao hrvatski puk. Činit će to Glasnik i u 
buduće. Odmah 1. broi g. 1918. početi će donositi pripovijest u ko- 
ioi nam se kazuje, kako providnost Božia ne zapušta onih, koli se u 
niu pouzdaiu, te im po zagovoru sv. Josipa pomaže u nevoli. — 
Glasnik sv. Josipa bio ie do sada najjeftiniji si, tako da se mnogi 
čudili, da smo ga ove godine mogli davati tako jeftino. Mi bismo to 
od srca rado i dalje, ier nemamo druge želie, nego da i najsiromaš- 
niii dogiu lako do dobroga štiva. Ali nam to ni uz najbolju volju nije 
moguće u ovako skapim vremenima. Zato smo odlučili povisiti pret- 
platu na Glasnik za g. 1918. i to ovako: Za one, koji dolaze 
sami ponina cijelu godinu K 1.60. koji ga dobivaju 
poštom plaćat će K 2.—. Ko bude imao 50 pretplatnika 
i više dobivat će poštom primjerak po K 1.80; pojedini broi 20 filira. 
Na svakih 25 primjeraka davat ćemo po iedan badava. Nadamo se, 
da nas ipak naši prijatelji ne će ostaviti, nego da će po mogućnosti 
naći novih pretplatnika. — Molimo, da nam se što prije jave pret- 
platnici i pošalju pretplatu za g. 1918. da možemo znati, koliko ćemo 
primjeraka morati štampati. Za nas ie nepotreban trošak, ako da- 
demo više štampati; a za pretplatnike, koji se kasnije jave, šteta, jer 
ne mogu više dobiti prvih broićva. Dakle, molimo, javite se što prije, 
a mi ćemo nastojati, da će vam i dalje Glasnik biti mio drug i sa- 
vjetnik. — Uz put sjećamo one, koii nam nijesu za ovu godinu (ioš 
oko 1800 kruna duga) ili za koju priiašniu platili, da što prije 
učine. 

Pretplata se šalje na ovu adresu: Uprava Glasnika sv. 
Josipa Zagreb. I. samostan milosrdnica. 


no noone seven 


Broj 11. > U ZAGREBU, 1. studenoga 1917. God. 45. 


GLASDIR 60. JOSIPA 


List hrvatskomu katoličkomu puku za zabavu i pouku. 


Izlazi svakog 1. u mjesecu. — Cijena poštom na godinu 1 krunu. 


Moje breme — — 


Klonula i slaba od napora, boli, 
Duša mi se tuži, a srce mi jeca. 
Ne! — Ne mogu dalje! To breme je teško: 
Ruka mi je slaba, a koljeno kleca. — 
Svijet mi, evo, pruža 
Svježi vijenac ruža! — — — 
udim te već davno, o mirisno cvijeće, 
Mirit ću te, srkat do opojne sreće! — — — 


Dolje, kleto breme, ja uživat hoću! 

Okova i ropstva dosta je već bilo. — — 
Svijet će meni podat slobode i raja, 
Grimizno odijelo i mekano krilo, 

Kule će mi gradit, 

Nektarom me sladit! 

Dolje, kleto breme, mirovat ću sada 

Na dušecim mekim sred mramorna grada! — 


Ali jao! — Što je? Gle povorka neka 

Gura se i viče ko hajdučka četa, 

A u srijedi! — Što je? — O, nevoljni sužnju, 
Kamo te to vodi ova družba kleta? — — 

Posrće i pada. — — 

Smiju mu se sada! — — — 

Podižu ga, vuku, lagano, gle, kroči, 

S teškim svojim križem kraj mene će proći! — — 


Što je stao, jadan? Gle — ćuškom mu prijete, 
Zadrhto je samo — a pogled mu kruži. — 
Sad s: smiješi — jao — ta mene On gleda, 
Prema meni ruku, gle, ranjavu pruži. — — 
Rulja viče, kori. — 

On pak nježno zbori: —. 

»Gdje je, kćerko draga, ono breme tvoje? 
Amo ga položi na rame sad moje, 
Nosit ću ga za te, oj, nositi rado!“ — — 
K nogama mu padnem, zajecam od boli: 

»Smiluj mi se, prosti, već umorna nijesam! 

Duša mi je jaka — a srce Te voli — 

Samo Ti me vodi 

K miru i slobodi! 

Moje slatko breme! — O, nosim ga sobom 

1 samo ću s njime na Golgotu s Tobom !“ —- — — 


Vjerni prijatelji. 

Blagdan je Svih svetih. Nebo se naoblačilo, a guste 
jesenske magle pokrile su zemlju. U maloj kućici bravara 
Brnića sjedi kraj prozora žena i moli krunicu. Svršivši 
krunicu poljubi križić i uzdahne: X 

— Bože moj, gdje je tako dugo ostao. Zacijelo bi 
se već vratio, da je dobio novaca kod mojega brata; ili 
mora gdje drugdje tražiti? Još se nije posve oporavio od 
bolesti, pa će mu ova magla možda naškoditi. — Raz- 
mišljajući o svom žalosnom stanju otigje, da pripravi ve- 
čeru. Jutros bila je još tako zadovoljna, ali kad se vratila 


sa svojim mužem iz crkve, našla je pismo od vjerovnika, | 


gdje traži glavnicu od 400 K. Obećao je, da će čekati, da 
mu se pomalo isplaćuje, ali zato je tražio velike kamate. 
Uza svu štedljivost nijesu mogli ništa platiti, jer je bio 
gospodar bolestan: kao grom iz vedra neba ošinula ih 
vijest, da isplate do 15. studenoga glavnicu ili će im se 
prodati imanje. — Moliti lihvara, da počeka, ne bi koris- 
tilo, jer bi tražio još veće kamate. 

Još je bila uronjena u tužne misli, kad se otvore 
vrata i unigje joj muž. Čitala mu je na licu, da ie njeziua 
slutnja opravdana. Umoran sjedne za stol i podupre glavn 
rukama. Nakon kratke šutnje pogleda ženu i reče: 

— Marijo, što da učinimo? Tvoj brat ima i sam ra- 
čune isplaćivati, on mi ne može posuditi. Bio sam i kod 
mojih prijatelja u B., jer su mi bili uvijek na ruku, ali 
mi ovaj put ne mož» nijedan pomoći. Svaki ima svoju. 
ispriku. Ne znam kako da si pomognem, za nekoliko tje- 
dana morat ćemo ostaviti našu dragu kućicu, jer ima i 
drugih dugova na sebi, a o čekanju ili smilovanju u na- 
šega vjerovnika nema ni govora. Pokušao sam i ovo 
zadnje i išao k njemu, ali sam zagrizao u tvrdi orah; 
još mi sada zuje u ušima njegove riječi. U ovoga je čovjeka 
srce od kamena. — Ušuti i zamalo nastavi: 

— Bože moj, kako je gorak život! Kad bi naš Marko 
znao, što mi trpimo! — Zašuti i snuždi se još više. 

— Ali, dragi moj, premda je naš položaj tako 
nepovoljan, ne smijemo očajavati, — reče žena ljubazno. — 
Uvijek smo imali pouzdanja u Boga, on nas ne će niti 
ovaj put ostaviti. Zadnje riječi moga oca su bile: ,Dokle- 
god ti ne ostaviš Boga, ne će niti on tebe zapustiti.“ 

— Ne znam, što ću; — reče on ogorčeno, — prija- 
teljstvo samo dotle traje, dok ne traži nikakovih žrtava. 
Da si samo <ćula današnje izgovore. što mi svega. nijesu 


* dobacili. 


— Znadem, da su te rastužili, ali kad su nas ljudi 
ostavili, još ćemo se više pouzdavati u Boga. — Ovaj 


* čas sjeti se ona svojih prijatelja i nastavi: 


— Moji najbolji prijatelji su duše, koje trpe u čisti- 
lištu. One same trpe zato su i samilosne, mnogo imam 
njima zahvaliti; one će nam i u ovoj nevolji pomoći. 
Preporučit ćemo njima odmah večeras našu nevolju, a 
sjutra je Dušni dan, pa ćemo još više za njih moliti na 
tu nakanu. One su zahvalne za svaku molitvu, one će se 


.nama odužiti i izmoliti nama pomoć od Boga. 


Ove su ga riječi malo razvedrile, ustane i reče: — 
Da, ti razumiješ utješiti i obodriti srce. Dao Bog, da ne 
bude .naše pouzdanje uzalud. 

.Megjutim su se djeca igrala, jer nijesu ni zna'a za 
brigu svojih roditelja, zato su kod večere veselo čavrljala. 
Poslije večere kaže majka, neka već večeras, a osobito 
sjutra mole za duše u čistilištu, da bi im one pomogle u 
jednoj velikoj potrebi. : ' 

Djeca su rado obećala, ta opazila su ozbiljna lica 
roditelja i mislila, da ih je stigla kakva nesreća. 

Već su svi slatko spavali, samo je još majka ostala 
pred raspelom i molila. Za molitve je često uzdahnula: 
»SVe svoje molitve i suprotivštine ovoga mjeseca prika- 
zujem za vas duše u čistilištu, a osobito za onu, koja je 
najbliže, da se izbavi; a vi nam izmolite kod Boga milost, 
da nas izbavi od duševnih i tjelesnih nevolja.“ 

Pobožno su sproveli Dušni dan u kući bravara ; 
majka je obećala više sv. misa za duše u čistilištu, ako. 
joj izmole pomoć. Djeca su uz molitvu naložila i sebi mala 
odricanja, a molio je i otac, te poslao mnogu strjelovitu 
molitvicu prema nebu za duše u čistilištu; — ali nije bilo. 
ni izgleda za pomoć. Svaki pokušaj bio je uzaludan. 
Gdjegod je pokucao i predložio svoju molbu, svagdje je 
bio odbijen. Prolazio je dan za danom, a dan isplate bio: 
blizu. Bili su sve više zabrinuti, ali nijesu izgubili pouz- 
danja u Boga; jer ako on hoće, da ih stigne ovaj teški 
križ, neka se vrši sveta volja Njegova. Nijesu napustili 
molitve, jer ako nije Božja volja, da im pomogne, mogu 
oni molitvom pomoći dušama u čistilištu, koje tako vape, 
da im ljudi molitvom pomognu. ,Ako nam Bog i pošalje 
ovaj teški križ“, tako je govorila majka, ,dat će nam i 
milost, da ga odano primimo i nosimo.“ ' 


Te svete duše su velikodušne, one su miljenice Božje, 


'on ih rado uslišava. 

Već je došao 13. studenoga, a u kući bravara nema 
ni tračka nade. Pod večer dogje pismonoša u njegovu 
radionicu, te mu preda. novčani list. Gospodar se tako. 
iznenadi, da mu je ispala skoro pila iz ruku, kojom je 
radio. 

— Novčani list, za me? — zapita, kao da ne vje- 


ruje. — Pobunili ste se, pismo spada komu drugome, ta 
ne znam, .tko bi što meni poslao. . 
— Dobro sam donio; — reče pismonoša, —. pismo 


je za vas, ima unutra 500 K, samo tu potvrdu potpišite. 

Dršćućom rukom uzme pismo i pregleda omot na 
sve strane i razmišlja, tko bi to poslao. Pogleda adresu i 
vidi, da je to od njegova starijeg sina, koji radi negdje u 
tvornici strojeva. 

Veselo otigje k ženi u sobu i reče: — Majko, pomoć 
je došla, izbavljeni smo iz nevolje; evo pismo od Marka. 

Otvori list i čita: : 

— Dragi roditelji! 

Oprostite, što vam nijesam tako dugo pisao. Ovdje 

su burna vremena, zato sam čekao, da Vam mogu što iz- 
vjesna javiti. 

Nažalost niti naša tvornica nije poštegjena od so- 
cijalista, nekoji su tako dugo radili, dok nije došlo do 
štrajka. Htieli bi svakoga na silu u svoju organizaciju, 
_ali ja znadem, da je ovo pod izlikom dobra vrlo pogubno 
društvo. Upravitelj je ustao protiv toga društva, ali se u 
potaji sve dalje širi, te nemam volje ovdje ostati. Stoga 
mi se činilo, kao djelo providnosti Božje, kad mi se po-' 
nudilo na Dušni dan mjesto posiovogje u tvornici oružja 
u J. Petnaestoga stupit ću u novu službu. Uštegjenih 
500 K, izvadio sam iz ove radničke štedione, i jer ne ću 
da sobom novac nosim, molim Vas, da ga stavite u šte- 
dionu u B. Ali ako Vam treba, napose ocu u njegovu 
zanatu, samo se njime poslužite, bit ću sretan, da Vam 
se mogu barem donekle odužiti — Majčinih opomena 
nijesam zaboravio, uvijek vršim savjesno vjerske dužnosti, 
takogjer molim ovaj mjesec puno za duše u čistilištu, 
kako me ona u djetinjstvu naučila. 

Pozdravljam Vas, dragi roditelji, kao i Branka i 
Ljubicu. 

Vaš zahvalni sin 
Marko. 


Otac je jedva pročitao list od ganuća. Kad je svršio 
sklopio je ruke i uzdahnuo: ,Nedokučivi su putevi tvoji, 
Gospode!“ Navrle su i majci suze na oči, dok je govo- 
rila: ,Znala sam, da nas ne će ostaviti moji vjerni prija- 
telji iz čistilišta! Hvala vam, tisuću puta hvala!“ Nato 
kaže djeci, neka napale na kućnom oltariću svijeće, te su 
zajedno zahvalili Bogu za pomoć. ' ' 

Prošlo je 20 godina. Mjesto male kućice stoji krasna 
zgrada s tvornicom, kojom upravlja Marko sa mlagjim 
bratom. Posao napreduje, jer je postavljen na temelju 
pouzdanja u Boga i pravednost. ,Novac duša iz čistilišta“, 
tako ga nazvala,majka, donio je obilne plodove. Odsada 
su još više molili za duše u čistilištu, a napose u mje- 
seću studenom. 

Gospogja Brnička rado priča svojoj unučadi, zašto 
ona tako voli duše iz čistilišta, te svakiput kaže: ,Mi 
sada nijesmo više u nevolji, ali duše u čistilištu jesu, pa 
“moramo moliti za nje, da se što prije izbave iz muka i 
ugledaju lice Božje u nebu, te i nama isprose, da i mi 
dogjemo u lijepo nebo.“ 


82 


— 106 — 


Pobjede sestre Tadeje. 


(Nastavak.) 


' Jednoga će dana rezolutna sestra Rozina: ,Da, da 
ima ondje i lijep bro; lopova. Prošli tjedan opet je po- 
licija nekoliko takovih strpala u zatvor. U četvrtak pak 
po noći provalio je Kotlić u naš podrum, pak je razrje- 
gjivao tamo i meso i vino.“ 

Za Sestra Tadeja na to će milosrdna srca: ,Ah, ta, 
ljudi su gladni, valjda nemaju ni posla, a jesti se mora! 
Mi i ne znamo, kako to boli, kad je čovjek gladan. Hvala 
Bogu, još toga nijesmo .iskusile !“ 

»Dobro, dobro“, opet će druga sestra na to, ,ako je 
bio glanan, mogao je prositi, da mu se nešto dade! Sav 
svijet znade, da imade dosta postaja za ratnu pripomoć, 
kršćanska ljubav svakome pomaže, krasti zbilja ne treba 
niko me. 

»Prositi? Koji puta je to teško, ta, stid je čovjeka 
obilaziti tugje pragove. Vi nemate pojma, kako su siro- 
masi često tankoćutni, stidljivi u tom pogledu!“ odvrati 
opet sestra Tadeja. : 

»Da, da, a krasti ih nije stid!“ hladno dobaci sestra 
Eugenija. 

' Sestra Tadeja te primjedbe kxo da ne čuje, ona samo 
tiho svoje. tvrdi : »Uopće, kad bismo se bolje znale za- 
misliti u položaj tih siromaha, sigurno bismo ih blaže 
sudile.“ 

U tome je opet imala pravo i prepirka se svrši po- 


bjedom dobre milosrdnice, kao što se obično svršavao, 


svaki razgovor 0 »mirisavoj ulici.“ — 

. Bio je već postao običaj u bolnici, da sestre za 
vrijeme odmora poslije stola malo podraže sestru Tadeju 
poradi njezinih štićenika. Tako se opet jednom začuje: 
»Jeste li čuli, sestro Tadejo, pak je bila neka tučnjava u 
»mirisavoj. Dvojicu tih dobričina dopremili su nam danas 
u bolnicu. Da ih vidite! Jednoga su nožem pogodili u 


trbuh, operirat će ga još danas. Da, da, to su junaci iz 


vašega carstva!“ 

; Čuvši to sestra Tadeja sva se promijeni u licu od 
samilosti, pa zapita sestru, koja je baš imala službu kod 
njih ; ,Sestro Leono, znate li, kako se zovu?“ 

»Lekić i Ružić“, odgovori ona. 
»Joj, joj, ta dvojica! Ah, kako ih žalim. To su inače 
posve dobri ljudi, baš su zlatnoga humora. Samo su malo 

razdražljivi, pa znate, kad je čovjek ponešto srdit, ne 
promisli uvijek dobro, što radi.“ 

»To je istina“, odvrati sestra Leona, ,no valjda ne 
treba odmah na nož nataknuti drugoga!“ 

,» Valjda nijesu dobro pazili, možda je onaj slučajno 
baš pao na nož.“ : 

»Tako! Morali biste ih vidjeti, kako su se izmreva- 
rili. Lekić je najviše dobio.“ 

,»Siromah! Smijem li ga pohoditi, kad se probudi iz 
narkoze? Prije jedne godine umrla mu je žena, pa znate, 
ljudi u takvoj nevolji više puta izgube ravnotežje; od 
same žalosti hvata ih očaj.“ » 

Sestri Tadeji i s. Leoni pridruži se sada sestra Ber- 
narda, koja je takogjer dvorila bolesnike po gradu. Ona 
primijeti: ,Da, da, i ja znam, što znam! Od same je ža- 
losti i djecu zapuštao, zar ne? Premda je imao dobru 
zaslužbu, pa ih je mogao opskrbiti, ipak su ih morali 
strpati u sirotište. Od same se žalosti i potucao. po 
gradu, — no bolje, da ne kažem više ništa.“ 

»Nego da je bolje!“ odvrati blago sestra Tadeja. 
»Mi i onako ne možemo proniknuti tugja srca, da bismo 
sve prosudile pravo. | mi imademo svojih slaboća.“ 

Ako je sestra Bernarda i bila uvjerena, da se ljudi 
od slaboće“ baš ne prepiru, dok ne dogje do borbe _ s 
noževima, ipak je zašutjela na taj odgovor, jer i onako — 
svaki izvlači kraći kraj, koji se«sa sestrom Tadejom po- 
riječka radi stanovnika ,mirisave ulice.“ : 

Drugi dan eno stare sestre Fidelije u razgovoru sa 
sestrom tadejom: ,Čujte, draga sestro, ne biste li mogli 
malo doći k nama, na odjel sv. Vincencija? Ondje imamo 
jednoga radnika — Medić mu ie ime — taj je iz vašega 
omiljeloga kraja. Siromah se unesrećio, dok je tovario 
kola, zgniječio si je neke organe u utrobi. Znamo, da će 
za koji dan umrijeti, a ne će ni da čuje o ispovijedi i 
pričesti. Tako je pun mržnje i gorkosti taj čovjek! Vele- 
časni gospodin već je pokušao, štogod je znao, ali uzalud. 
Nesretnik ga samo grdi i psuje, pa mu okreće legja. Baš 
je jedan od najgore vrsti.“ 

»Ne znam, da li ga baš poznam“, odgovori na io 
sestra Tadeja. ,Je li velik i mršav, ima li crvenu kosu ? 
Ako je tako, onda znam, tko je. Ta, to je zapravo dobar 
čovjek. Hoću, hoću, odmah ću ići k njemu. On sigurno ne 
zna, da je opasno bolestan.“ 

»Ne znam, da li se za njega baš može reći, da je 

»dobar čovjek.“ Ta već trinaest godina nije bio ni za na- 
krsno vrijeme kod sv. ispovijedi.“ 

»Strašno!“ začudi se sestra Marina. ,Onda je izopćen 
iz Crkve! Ako vam je to još ,dobro“ sestro Tadejo, onda 
zbilja čovjeku pamet stane!“ 


Na ove se riječi dobra sestra malo smete. Istina,. 


trinaest godina već izopćen iz Crkve — ta, to je skoro 
previše! No, jedva što je dokončala tu misao, već je našla 
slamku za ispriku, te reče: ,Ah, tko zna, siromah, — si: 
gurno mu je bilo teško.“ 

»1lo ga valjda ne ispričaje, draga sestro“, nasmije 
se druga. ,Takav okorjeli grješnik. jednostavno nije — 

»Ah, djeco“, prekine je sestra Tadeja u riječi, ,ne- 
mojmo suditi. Ta, i mi same imademo toliko pogrješaka ! 
Što bi bilo od nas, kad bi nas dragi Bog sudio po pra- 
vednosti svojoj! Možda je to baš namjera i promisao 
Božja, da sada to sjajnije pokaže svoju milost.“ o 

Sestra Marina se postidi i zašuti. 

Dobra se sestra Tadeja sad revno dade na obraćenje 
bolesnika, a bilo je. već i najskrajnije vrijeme. Prije više 
godina dvorila mu je i ženu, pa kad ona sad pristupi k 
njegovu krevetu, dosta je prijazno pogleda i strpljivo 
posluša njezine riječi o posljednjim stvarima. Ta, ona je 
taj svoj posao i znala tako zgodno prihvatiti! Majčinskom 
ljubavi i nježnosti žalila je siromaha, što je doživio toliko 
zla. Dakako, kad čovjek padne u toliku bijedu, pa onda 
još dospij€ u zlo gruštvo, nije čudo da izgubi ravnotežje. 
Bog zna, da li bi i ona mogla ustrajati i uvijek jednako 
ljubiti Boga i bližnjega, kad bi ona živjela u takovim pri- 
likama. Siromal, tako je dobroga srca, a ipak tako nevo- 
ljan. Uz ovakove primjedbe pobrine se sestra Tadeja i za 
to, da bolesniku poravna jastuke, onda mu promijeni ob- 
loge na glavi, okrijepi ga svježom limonadom i stane mu 
govoriti o pokojnoj dobroj ženi njegovoj, koja ga sad u 
nebu čeka, pa se na sastanik s njim veseli. No prije toga 
traži dragi Bog samo još nešto od njega — za njega bila 
bi to svakako malenkost — no pogledom na religiju ve- 
lika je stvar. — — 

Do sada je bolesniku godila njezina skrb i sućut, 
ali na ove se riječi stao uznemirivati, nije htio ništa više 
čuti: — Opazivši to. mudra starica zašuti i ode, no na 
večer eno je opet kod bolesnika, majčinskom ga brigom 
opet podvori i opet stane tiho, posve tiho kucati na nje- 
govo srce. 


«. 


| 

Onar stane tugovati s njm, što je doživio tolika ra- 
zočaranja,+što ga ljudi nikako nijesu htjeli razumjeti, ma 


da je često imao najbolje nakane. Ona ga pak uvjerava, 


da jest netko, tko ga dobro razumije, tko ga posve dobro 
razumije i to, zašto je on njega — toga najboljega prija- 
telja — do sada izbjegavao. A ipak ga taj prijatelj išče- 
kuje velikom čežnjom, on uvijek sve oprašta, on je u 


Sv. Katarina, djevica i mučenica. 


«dobroti svojoj nagradio radnike o jedanaestoj uri isto tako 


kao i uvijek vjerne duše; on je ostavio devedeset i devet 


ovaca u pustinji, pa je išao za jednom samo izgubljenom. 


Riječi sestre Tadeje kapale s tako malo pom-:lo 


kaolrosa milosti na tvrdu dušu grješnika i — drugi dan 


na večer iznijela je pobjedu. Izvibljeni se sin povratio 
k nebeskome Ocu i izdahnuo na njezinim rukama. 

Puna sreće povrati se ona k svojim susestrama, pa 
će im ovako: , Vidite, nijesam li rekla, da su ti ljudi za- 
pravo posve dobre duše. Treba im samo malo ljubavi! 
Ah, bijednici, tako im je život pun gorkosti!“ 

Od svih sestara samo se sesira Helena nije htjela 
uvjeriti o istinitosti ovih riječi. Ta, ona sad već tri tjedna 
obilazi mirisavom ulicom, gdje dvori mjesto sestre Tadeje, 
otkad je njoj ponešte pozlilo, pa u toj dvorbi prošla ju 
je sva volia, da potvrdi sud svoje predšasnice. 

Uz druge svakojake vijesti donijela je zaštitnici ,onih 
sirota“ i ovu, da se Hudić povratio iz tamnice, da je čula, 
kako je opet bijesan i pun želje za osvetom, kako samo 
psuje i proklinje, namjesto da bi se ogledao za poslom. 

»Valjda ne može naći posla, pa se i stidi ići megju 
ljude!“ stane ga odmah ispričavati sestra Tadeja. 

»Stidi se, velite? Bože sačuvaj! Ta, cijeli dan sjedi 
a krčmi, pa pije, a kad dogje kući, tuče bolesnu ženu 
sVOo,u. 

Za jedan čas zašuti sestra Tadeja, onda opet nagje 
ispriku: 

»Ah, znate, kažnjenika svaki prezire, svaki ga susriće 
s nepovjerenjem. Uopće, kad bismo znale, kako ljude 
bijeda tišti, ne bismo ih tako oštro sudile. Hudić je tako 
reći na cesti uzrastao, njega nije štitila ljubežljiva skrb 
roditelja ; ijudi su ga rivali sad ovamo, sad onamo, — 
naužio se gladi i batina. Nitko mu nije bo dobar, nitko 


se nije u njega pouzdavao. Kad bismo mi uzrasle u ta-- 


kovoj zapuštenosti, draga sestro Heleno, možda ne bismo 


bile bolje od Hudića, možda bismo bile još gore. Lako: 


je dobro živjeti u uregjenim prilikama, ali je teško u na- 
pasti i nevolji. Možda se taj čovjek baš junački bori 


protiv baštinjenih zlih strasti. Ako on koji puta padne -—— 
to mi vidimo samo njegov pad, no Bog dragi zna i za 


mnoge pobjede njegove. Bog ne mjeri našom mjerom.“ 

' Na ovu se obranu sestra Helena zacrveni, zato svrnu 
sestra Tadeja razgovor na nešto drugo i zapita: »A kako 
je njegovoj ženi, sestro? Sirota je sva puna uloga. Nije 
li tako ?“ 

»Ma, ja nijesam bila kod nje“, odgovori sestra He- 
lena, ,ja sam sve samo čula od drugih ljudi iz »mirisave.“ 
Ja se bojim njezina muža, pa. ne idem onamo.“ 

»Dakako“, pomisli sestra Tadeja, da ispriča svoju 
sestru, ,sestra je još mlada, pa ju je strah. No Hudička. 

ipak treba pomoći!“ — Ta joj misao nije dala mira, dok 
od svoje nastojnice nije ishodila dopuštenje, da sjutradan 
pohodi siromašnu bolesnicu. —. (Svršit će se.) 

& | Ako hoćeš-savršen dla hudeš. 

Apostoli nas uče, da smo djeca Božja. 
' 3. Sveti Pavao. 


Što da sada kažemo o sv. Pavlu apostolu, o načinu 
kako on razjašnjuje nauku o našem djetinjstvu Božjem, i 
o zaključcima, što ih odatle izvodi za pouku vjernicima ? 
Preopširno bi bilo, kad bismo ovdje sve htjeli sabrati i 
razložiti, što je on o tom pisao. Nema gotovo nijednoga 
njegova pisma, u Kojem se ne bi oslanjao na tu temeljnu 
istinu, da utvrdi obveze kršćanskoga života. On osobito 
jasno, točno i potpuno tumači tu važnu točku; mi od 
njega znademo, sve, što je za nas važno, o našem svrhu- 
naravskom odnosu k Bogu, našem ocu, k Isusu Kristu, 
našem bratu, k Duhu Svetom, našem životu. Zadovoljimo 
se time, da navedemo glavna mjesta njegovih pisama, 
gdje veliki Apostol obragjuje taj predmet. 

U svojem pismu Rimljanima posvetio je cijelu osmu 
glavu tumačenju te nauke: Sv. Pavao objašnjuje rimskim 
kršćanima neizmjernu prednost, što je imadu pred Iz- > 
raelcima staroga zavjeta s obzirom na oslobogjenje od 
grijeha i robovanja tijelu. Što nije mogao dati zakon, jer 
je bio samo zakon od tijela i krvi, koji je grijeh osugjivao, 
a da nije dao jakosti za pobjedu nad njim, to ispunjava 
milost Spasitelja. Krist je uistinu pobijedio najprije grijeh 
u svojem vlastitom tijelu, tada zaodjeva nas silom Božjom, 
da budemo mi kao što i on pobjednici nad tijelom i 
grijehom. Sto od sada u nama vlada, što čini da živimo, 
nije više tijelo i strasti tjelesne, nego duh Boga, koji sta- 
nvje u našoj duši. — ,A vi nijeste u tijelu nego u duhu, 
ako inače duh Božji stanuje u vama. A tko nema Duha 
Kristova, nije njegov.“ ' 

No odakle imademo toga duha Božjega, koji ie za- 
jedno duh Kristov? Jer smo učinjeni djecom Božiom. 
»Jer kojegod Duh Božji vodi, oni su sinovi Božji.“ A 
zašto nam ga je Bog dao? Upravo jer smo kao djeca 
Božja imali živjeti životom Božjim, da poe njemu posta- 

nemo djelnici Božje naravi i Božjega života. ,Primiste 
duha posinjenja, u kojem vičemo : Abba (Oče)!“ 

Taj duh imade biti u nama sjeme posve svrhunarav- 
skoga života, koji je odregjen, da za vremena sadašnjega 
života raste i razvija se, dok dogjemo do punine dobi 
Kristove t. j. do potpune sličnosti sa savršenim čovjekom, 
Isusom Kristom, Gospodom našim, Prvorogjencem nebeskoga 
Oca i uzorom za sve nas. Naše je posinjenje ovdje dolje 
u svojem početku, moramo takogjer još uzdisati radi svojih 
slaboća i naravskih bijeda. Ali imademo od duha Božjega 
jamstvo, da će se zamalo svršiti, da ćemo tada, potpuno 
oslobogjeni od ropstva tijela, biti slobodni u slobodi djece 
Božje. ,Sami-u sebi uzdišemo očekujući posinjenje djece 
Božje, oslobogjenje tijela našega. Jer smo ufanjem spašeni.“ 

Uostalom nije duh Božji u nama samo da nam dade 
ufanje i da nam dopusti moliti s izvjesnošću da ćemo biti 
uslišeni, on je još više tu, da nas sjedini s. Bogom, našim 
ocem, posve djetinjskom i nerazrješivom ljubavi. Ništa 
nas dakle ne će moći odijeliti od Boga, mi ga već posje- 
dujemo, koliko se može ovdje na zemlji posjedovati, a ta 
je ljubav, što ju je Duh Sveti izlio u srca naša, zalog 
vječnoga života. ,Ko će nas dakle rastaviti od ljubavi 
Kristove?... Jer znam jamačno, da ni smrt, ni život. 
ni druga kakova stvar ne može nas razdvojiti od: ljubavi 
Božje, koja je u Kristu Isusu.“ I to je neprispodobiva 
prednost, što nam je pred svim pravednicima staroga 
zavjeta pribavlja naše svojstvo djece Božje. 


Još mnogo jače govori pismo Galaćanima. Apostol 
živo prigovara svojim dragim učenicima, da nazaduju, da 
se vraćaju k starim počelima duhovnoga života podvrga- 
vajući se propisima Mojsijeva zakona, pošto su od toga 
oslobogjeni zakonom evangjelskim. Ne znadu li, što pre- 
moć kršćanskoga zakona čini, naime, da Bog u njemu ne 
postupa s nama više kao s robovima, a ni kao s malo- 
dobnom djecom, koja su pod skrbništvom, kao što su to 
bili židovi i cijeli rod ljudski prije Krista, nego kao s 
pravom djecom, koja s njime i u njegovoj kući uživaju 
potpunu slobodu? »Tako nam zakon bi čuvar do Krista, 


da se vjerom opravdamo. Ali kad dogje vjera, već nijesmo 


pod čuvarom ; jer ste svi sinovi Božji po vjeri, koja je u 
Kristu Isusu“ (Gal. 3, 24—26.). Ovdje opet nalazimo kod 
sv. Pavla nauku, što je sv. Ivan apostol izriče u evan- 


gjelju; » »I koji ga primiše, dade im vlast da budu sinovi 
ožji 


— 173 — 


Ali komu drugome zahvaljujemo taj naslov ,djeca: 
Božja“ nego upravo Sinu Božjemu, koji nam ga je za- 
služio svojim utjelovljenjem? ,Posla Bog Sina svojega.. 
da primimo posinaštvo.“ A kako smo ga primili? Uvijek 
saopćenjem Božjega života, drugim rogjenjem, kojemu je: 
početnik Duh Sveti. ,A budući da ste sinovi, posla. 
Bog Duha Sina svojez u srca vaša, koji viče: Aba, oče.“ 
Iz toga pravom zaključuje Apostol, da se kršćanin. ne: 
smije vraćati k počelima staroga zakona ,A sada, kad. 
ste upoznali Boga ili bolje kad ste od Boga poznati, kako 
da se opet vratite k slabim i kukavnim počelima, kojima 
opet iznova hoćete da služite?“ I napokon čuvajmo se,. 
da pošto nas je Krist oslobodio ne postanemo opet ro- 
bovi u kući svojega Oca. ,Dakle, braćo, nijesmo sinov 
od sluškinje, nego od slobodne kojom slobodom Krist: 
nas" oslobodi.“ (Svršit će se). 

e ISKRICE. Je) 


bh Crtica s bojnoga polja. | 


Piscu ovih redaka pripovijedao je neki vojnički sve- 
čenik ovo: 

»U našoj četi bio je neki domobranac, koji je bio: 
izvanredno savjestan a i veoma društven; osim toga bio- 
je znanstveno izobražen i čestit u svakome pogledu: Od. 
nekoga vremena opazili smo, da se uvijek javlja za noćnu 
službu, koja je tako pogibeljna. Ujutro pak, kad bi ga 
dnevna straža izmijenila, ne bi niti odmah došao kući, 
t. j. u skrovište, da se odmori, već bi ostao vani još ne- 
koliko sati. Kako je njegove drugove mučila radoznalost, 
da bi saznali, zašto on to čini, kamo on to ide, dogoyvo- 
rili su se, da će ga ,uhagjati.“ Napokokon su ga ipak: 
jednom zatekli ,pri djelu.“ Dobri čovjek je naime znao, 
da se na nekome brdu, jedan sat daleko od straže, svaki 
dan služi sv. misa, pa: kako je htio, da joj pribiva, javio: 
se uvijek za onu t.ko pogibeljnu noćnu stražu i prevalio 
hodajući sad uzbrdo, sad nizbrdo taj daleki put još prije: 
odmora, ma da ga je tako bio potreban.“ 

Lijepoga li primjera! — Samo po sebi se razumije, . 
da je toj čestiti čovjek tad megju svojim drugovima uži- 
vao još veći ugled. 


Es 


si ft. , 


Kolika sramota za mnoge, koji radi kakovagod raz- 
loga ili nikakova propuštaju sv. misu po nedjeljama i 
blagdanima! 


Ziva kadionica. 
Jedan od revnih vojničkih svećenika naših piše svome 
prijatelju * 

' »Nedavno sam na veiku radost svoju dobio ,ratnu 
pokaznicu u ratnome tabernakulu“, pa sada svake nedjelje 
od 8 s. ujutro do 8 s. naveče u kojem strjeljačkom 
jarku obavljamo klanjanje. Kako se moji vojnici u bojnim 
linijama ne mogu sastati pred svetotajstvenim Isusom, jer 
se nijedan ne smije maknuti sa svoga mjesta, putuje dakle 
Gospodar neba i zemlje od jednoga skrovišta (unterštand) 
do drugoga te svagdje boravi po jedan sat. Jedne nedjelje, 
kad sam tako htio ,izložiti Svetotajstvo“, nijesam u ci- 
jelome jarku mogao dobiti žeravice, koje bi svakako mo- 
rao imati, da okadim presv. Tijelo, jer u prednjim jarcima 


nije se smjela paliti vatra. Jedan se vojnik dosjeti, da će - 


S pričuvnoga mjesta donijeti, što treba, pa ode brže s 
kadionicom onamo. Da prevali taj put, trebao je dakako 
prilično vremena, jer je pričuva bila dosta daleko od nas, 
a tako bi nam se skratio sat klanjanja. — Najednom, evo, 


jednoga od dobrih ,strijelaca“ naših, na dlanovima , nosi. 


lijepe žeravice! — Znao je, da će nam to trebati, pa se 


poskrbio, da je dobije iz jedne stražnje pozicije. Na nasla- > 


gu pepela metnuli su mu ondje drugovi žeravicu, pa du- 
vajući u nju uzdržao ju je živu. Sada klekne pred naš 
oltar u skrovište i podiže ruku, da mu žeravicu pospem 
tamjanom. Ganutljiva li prizora! ,Živa kadionica!“ — 
Skoro sam zaplakao, kad su se svijetli oblačići iz nje 
dizali prema presvetome Tijelu. — Čovjek sam sjajnih 
* očiju gledao je u svoga Boga, pa mu se klanjao živom 
vjerom. ,Nije ni bilo tako vruće!“ znao je kasnije kazati 
svojim drugovima. U privatnome životu taj je čovjek vele- 
posjednik, pa je u bojnim linijama već od god. 1914. 


we 


Sv. Terezija. 


Otac joj ie češće došao u pohode, pa kako je držao, 
da se ona još uvijek bavi nutarnjom molitvom, za koju 
je znalo i njega oduševljavati, naveo je razgovor na ovaj, 


e 


mai. pm 


njemu tako mili predmet. Ta razmatranje baš već ga je 
tijekom pet ili šest godina unapregjivalo u duhovnom 
životu, te mu je pomoglo i do toga, da je u najvećim 


suprotivštinama svoju volju posve prilagodio Božjoj voli. 
Premda su njegovi pohodi bili kratkotrajni — bio je naime 
toga mišljenja, da se razgovorima gubi vrijeme — ipak 
je Terezija imala priike, da mu očituje, te se ona već 


godinu dana više ne bavi razmatranjem. (Bilo je to god. 


1541., kad joj js bilo 26 godina.) Dok je ona taj način 
molitve preporučivala drugima i radovala se uspjehu u 
tom pogledu, uzmicala je sama pred tom vježbom, pa 
se ispričavala i pred ocem Svojim i pred sobom, da se 
ona ne usudi povratiti se k onoj svetoj povjerljivosti s 
Bogom, jer po njoj up ,znaje svoje pogrječke. Druge, koje 
se ne bave nutarnjom mo'itvom, da su bolje od nje, pa 
da se i u duši ne trebaju mučiti kao ona; one su vedre 
i vesele, te uživaju i dopuštene radosti. Ako bi ona vršila 
nešto posebnoga, njezino bi nastojanje bilo samo oho- 
lost. K tome joj se čini, da se takova vježba protivi i 
sestrinskoj ljuvavi. Živi li ona tako, kao što žive sve 
druge, to joj uzvraćaju ljubav i pomažu je u njezinim po- 
trebama. Breme redovničkoga života i ovako da je dosta 
teško za njezino slabo zdravlje, zašto bi si dakle namet- 
nula još i breme nutarnje molitve, koja ne dopušta, da 
čovjek pred sebe gleda otvorenih očiju, već zahtijeva, da 
bude tako reći mrtav za ovaj život. Napose se ispričavala 
svojom bolesti. Ona je, isti a, svako jutro povraćala jelo, 
tek je poslije podne mogla uzeti nešto hrane, a mučila 
ju je i srčana bolest, no kasnije ipak o tome sama veli: 
»Moje isprike nijesu bile opravdane, jer za molitvu treba 
samo ljubavi i navike.“ Otac joj je megjutim ipak vjero- 
vao, pa ju je veoma sažaljivao. 

Najednom obolii taj dobri otac, kojemu je sav uzo- 
ran život bio priprava za vječnost. Bolovao je samo ne- 
koliko dana, no bolest mu je bila smrtonosna. Terezija 
dolazila bi iz samostana, da ga dvori, i premda je sama 
bila slaba i boležljiva, ipak ioj je djetinja ljubav pomogla, 
da je mogla podnositi sve teškoće. Videći da će otac 
skoro umrijeti, tako se ražalostila, da joj se činilo, e će 
njegova smrt istrguuti joj dušu iz tijela. Uza sve to ipak 
je nastojala, da se sviada, pa svoju žalost nije očitovala 
izvana. Kako je otac volio da razmatra muku' Isusove, 
opominjala ga je češće na tu molitvu, i on je velike bolove 
svoje podnosio velikom strpljivosti. Pošto je primio Pos- 


1 


ljednju Pomast, dao je svojoj djeci još spasonosne nauke, 


molio ih je, da se za njega revno mole, da vjerno služe. 


Bogu, pa da uvijek misle na to, kako je sve taština na 
ovome svijetu. Umro je blaženom smrti, pa je još na 
samrti žalio, što ne umire kao redovnik najoštrijega reda. 
Prije nego li je izdahnuo, ležao je tri dana u besvjestici, 
a probudivši se za čas iz nje izmoli apostolsko vjerovanje 
do polovice, onda preminu. Tko ga je gledao na odru, 
držao bi, da gleda lice angjela. Takovom su ga zaista 
mogii i nazvati poradi ljepote njeg.ve duše i svetoga 
mišljenja njegova. Učeni dominikanac, o. Vincencije Baron, 
koji mu je bio ispovjednikom, rekao je poslije njegove 
smrti, te on drži, da je Don Alonzo ravno išao u nebo. 


ULJU TT Tir 


MALI VJESNIK. 

Sto možeš sve učiniti za 
duše u čistilištu? Mjesec stu- 
deni, u kojem se slavi na drugi 
dan spomen svih vjernih pre- 
minulih, cijeli nas opominje, 
da se posebice sjećamo duša u 
čistilištu. Dakle što ćemo uči- 
niti? — Na Dušni dan 
prisustvovati svetim Misama 
i prikazati ih za duše po- 
kojnika ; taj dan smije svaki 
svećenik služiti tri sv. Mise. 
Osim toga taj ćemo dan (već 
od podneva 1. studenoga) 
češće pohoditi crkvu, da se 
pomolimo za duše u čisti- 
lištu i ondje molimo na na- 
kanu sv. Oca Pape da uz- 
mognemo dobiti potpune o- 
proste za duše u čistilištu; 
toga naime dana (od podne 
1. studenog i cijeli 2.) ako 
se ispovjedimo i pričestimo 
toliko puta možemo dobiti 


potpnni oprost za duše u 
čistilištu koliko puta poho- 


dimo koju crkvu i molimo: 


kako je malo prije spomenuto. 


— Inače takogjer oproste, 


što ih možemo dobiti prika- 


žimo često za duše u čisti- 


lištu. — Ne propustimo 
dana, a da se barem kojim 


Očenašem ne bi sjetili duša. 


u čistilištu. — Imademo li 
kakovu poteškoću pod- 


nesti, podnesimo je strpljivo 
i prikažimo za duše u čisti-- 
lištu. — Osobito u ova teška. > 


vremena, koji može neka 
potrebnima pomaže i to 


namijeni dušama u čisti- 
lištu. — Prikažimo često sv. 


Misu za duše pokojnika. — 
Radimo tako, pa ćemo si u 
dušama čistilišnim steći pri- 


jatelje, koji će nas zagova- 


rati kod Gospoda Boga. 


Vlasnik: Samostan sestara milosrdnica. 
Urednik: Stjepan Gjanić, duhovnik u samostanu sestara milosrdnica. 


Tisak Nadbiskupske tiskare u Zagrebu. 


____ 


[1 ZAHVALNICE. |L] 


Klanjec. Od sve duše zahvaljujemo dragom i možnom 
našem nebeskom pomočniku sv. Josipu na mnogima i 
premnogima milostima i pomoći, koje njegovim zagovo- 
rom svagda zadobih! Osobito mu bila ponizna hvala, što 
me je već odavna riješio teške bolesti u glavi! 

Utecite se svi nevoljni djetinjim pouzdanjem Josipu 
—- on vas zaista ostaviti neće! 

Barica Bauer, učiteljica, 


Unije. (M. Lošinj). Zapala sam u tešku bolest na 
nozi. Bol nije popuštala. Usred tih boli utekoh se devet- 
nicom okrilju sv. Josipa, čvrstom odlukom, da ću se 
njemu na čast ispovjediti i pričestiti i sv. Misu dati od- 
služiti. Još nisam ni devetnicu svršila, kad eto bol po- 
pustila. Sada ozdravljena kličem puna zahvalnosti da bude 
čašćen i slavljen u vijeke sv. Josip. 


Marija Karčić. 
Unije. (M. Lošinj). Više puta sam bila u kojekakvim 
neprilikama i potrebama. Svaki put sam se obratila k sv. 
Josipu moleći ga za njegovu pomoć i zagovor, i svaki 
put sam bila na njegov zagovor uslišena, pak ne mogu 
propustiti da se javno ne zahvalim tome močnome zaštitniku 
i zagovorniku, kojega molim, da mi bude u pomoć uvjek 
u životu, a osobito u času smrtnom. 
Marija Fučić. 
Draga. Najljepše hvalim sv. Josipu na primitoj mi- 
losti, koju isprosih od Bož. Srca Isusova po njegovom 


moćnom zagovoru. 
' O. Margan. 


Osim toga zahvaljuju presv. Srcu Isusovu, Majci 
Božjoj, sv. Josipu i sv. Antunu za razne milosti i darove: 
Antonija Kocijan, Lun ; Kongreganistica, Zagreb ; Lj. M., V. ; 
Marica Petričec, Virje. 


že ——\2 
/, Dobre Knjige: \\ 


Molimo da se pročita. 


Poučne knjižice za duhovni život: Bogoljubna 
duša u dvojbama duhovnoga života i Du- 
hovniboij, kako smo već javili na ovom mjestu posve 
su rasprodane, a sada i od knjige: Put k unutraš- 
njem miru nemamo više nijednoga primjerka. Budući 
da mnogi još i sada traže te knjige nakanili smo dati na- 
novo tiskati za sada: Bogoljubna duša u dvoibama duhov- 
noga života i Put k unutrašnjem miru. Ne ćemo ih moći 
dati onako jeftino kao prije, jer je, kako je poznato, po- 
skupio papir i tisak. Bogoljubna duša u dvoi. 
duh. života stajat će K 2.— poštom 20 filira više, a 
Putk unutrašnjem miru K 4.20, poštom 30 filira 
više. Tko želi knjige imati, može se odmah prijaviti; kako 
se tko prijavi, tako će mu se slati; u tisak će naiprije Bo- 
goljubna duša u dvojbama duh. života, a kad ta bude go- 
tova, štampat će se Put k unutrašnjem miru. Prijave na 
te obadvije knjige prima: Uprava Glasnika sv. Josipa, 
Zagreb, 1. samostan milosrdnica. 

Markov: Pomoć u bolest. Priručnik bo- 
lesnicima i njihovim dvoriocima. Zagreb 
1910. Uvezanoj u platnu cijena IČ 1.80, poštom 30 fil. više. 

Kniižica ie uopće zgodna za svaku katoličku kuću. U nioi se 
daje naputak, kako valja postupati s bolesnikom napose s obzirom na 
njegovu dušu. Ima pouka o svetim sakramentima (osobito o Po- 


Slijednioj pomasti) za bolesne, a onda liilepa čitanja i tiešenja za 
bolesnike. Na koncu dolaze molitve za bolesne i umiruće. 


Maynard: Život sv. Vincencija Paulskoga, ute- 
meljitelja kongregacije svećenika misionara i sestara 
milosrdnica. Prevele Sestre milosrdnice. 5 slika. Zagreb 
1914. Cijena neuvezanoj K 3.—, poštom 36 fil. više. 

Predočenje u ovoj knjizi život junaka ljubavi k Bogu i bliž 
njemu. Sv. Vincencii živio je u teško vrijeme, kad je bilo na sve 
strane velikih nevolja, svuda ie pomagao, gdje god ie mogao, ali sve 
iz prave ljubavi k Bogu i bližniemu. U ova naša teška vremena bit 
će Čitanje njegova života osobito zgodno, da nas potakne: na dobra 
diela prema onima, koji stradavaiu, ali uvijek iz prave i nesebične 
liubavi k Bogu i bližniemu. s 

Ove se knjige dobivaju kod uprave Glas- 
nika sv. Josipa. ' 


